
	Møte:
	Studieutvalget 

	Møtedato:
	27.09.06

	Møteleder/referent:
	Kristin Solberg / Kjersti Dahle

	Til stede:
	Kristin Solberg, Gunnar Eriksen  ( vara), Ingvild Jørgensen, Harald Sletten ( vara )

	Forfall:
	Ande Somby, Linn Sæbø Øksnes

	Arkivref.:
	200600163-24/KDA/MØTEBOK


 Referat fra møte i studieutvalget 27.09.06

Til dagsorden:

Utsatt sak 48-06 ble behandlet først. Deretter ble sakene behandlet fortløpende. Under behandlingen av sak 48-06 var daglig leder ved Jusshjelpa i Nord-Norge Christian Hanssen til stede. Sak 59-06 ble utdelt på møtet, og godkjent inntatt på sakslisten.

Utsatt sak 

36-06 

200603637
Undervisningstimebudsjett for avdelingsutvalgene

Enstemmig vedtak:

Det fastsettes slik ramme for undervisningsomfang på hver avdeling:

3,5 timer undervisning pr student pr studiepoeng pluss en norm som innbefatter øvingsoppgaver, eksamensseminarer, skrivekurs etc. Avdelingsutvalgene skal sørge for at det gis undervisning i alle fag, og at undervisningstilbudet fordeles ut fra fagenes vektig slik at forhåndstall mellom forelesning og seminar blir 1:2. Forslagene sendes på høring til avdelingsutvalgene før saken styrebehandles.

42-06

200604750-1
Utdanningsstrategi

Enstemmig vedtak:

Det opprettes en egen arbeidsgruppe som skal ferdigstille strategien. 

Følgende arbeidsgruppe opprettes:

· SU – leder Kristin Solberg

· Studentrepresentant i SU Ingvild Jørgensen

· Ett medlem fra fakultetsstyret.

Tidsramme: 20 november 2006

48-06

200505471-9
Endringer i studieplanen til spesialfaget rettshjelp

Studieplan i  spesialfaget rettshjelp 30 sp  punkt 6 foreslås endret slik:

6. Vurderingsformer (eksamen / arbeidskrav)

Arbeidskrav :

Arbeide ved Jusshjelpa minst 37,5 timer pr uke i gjennomsnitt i to semester ( 100%) stilling.

Godkjent semesteroppgave. Semesteroppgaven  regnes som arbeidskrav og er vilkår for å fremstille seg til muntlig skoleeksamen. Vurderingsuttrykket er godkjent/ ikke godkjent. 

Eksamen

Eksamensformen er en selvstendig muntlig eksamen etter to semestre

Ny studieplan for spesialfaget rettshjelp 30 sp, legges frem for studieutvalget i neste møte.

Ordinære saker

49-06 Referatsaker

1. Brev av 05.09.06 fra FSA vedrørende arbeidslivsdagen ved Uitø 26. oktober

2. Orientering om ”bli kjent” treff i regi av fakultetet

3. Questback spørreskjema for 1 avdeling h-05

4. Questback spørreskjema for deler av 5 avdeling

5. Mal for selvevaluering  vedrørende revidering av akkrediteringen av mastergradsstudiet i rettsvitenskap.

6. Fakta om mastergrads - og doktorgradsstudiet i rettsvitenskap ved UiTø

Merknad til referatsak nr. 5 og 6: Utkast legges frem for Studieutvalget 22.11.06

50-06: Opprettelse av LLM grad i havrett


Saken er vedtatt på sirkulasjon 19.09.06

Vedtak: Det juridiske fakultet søker om godkjenning av opprettelse av en LLM grad i havrett, på 90 sp.

51-06: Endringer i studieplanen til spesialfag i Introduction to Russian Law

Enstemmig vedtak:

Spesialfaget ” Introduction to Russian Law” endrer navn til ” Introduction to Russian Public Law”. Studieutvalget godkjenner studieplanen med de endringer som er foreslått.

52-06: Vurdering av særplassøknader i forbindelse med obligatorisk praksis høsten 2006 

(DL 200603586 – 39)

Enstemmig vedtak:

Følgende søkere innvilges særplass i Tromsø:

Søker nr 1,3,4,8,9,10,11,12,13,15

Følgende søker innvilges særplass i Vardø:

Nr 5

Følgende søker innvilges særplass i  Brønnøysund:

Nr 7

Følgende søker innvilges særplass i Steinkjer:

Nr 2.

Følgende søker innvilges særplass i Tromsø, og utsettelse av tidspunkt for gjennomføring av praksis:

Nr 6.

Følgende søker  innvilges ikke særplass:

Søker nr 14, Begrunnelse: Fakultetet har lang saksbehandlingspraksis på at jobb og økonomiske hensyn ikke faller inn under vurderingen i praksisreglementet § 4-3 ” personlige / og eller sosiale forhold ( sykdom eller andre grunner).

53-06: Dispensasjonsmulighet i forhold til Studieplanens punkt 8.2.4 

( DL 200605345 – 1)

Enstemmig vedtak:

SU foreslår slik ny ordlyd i studieplanens punkt 8.2.4.( 3):

Senest innen en uke før skoleeksamen må studentene ha gjennomført og fått godkjent en prosedyreøvelse. Når sterke grunner foreligger kan kravet om at muntlige presentasjoner må ha form som en prosedyreøvelse fravikes. Fjerdeavdelingsutvalgslederen avgjør dette.

54-06: Budsjettinnspill 2007 dl 200605483-1

Enstemmig vedtak:

Studieutvalget ber om en budsjettpott for budsjettåret 2007 på kr 200 000,- for kvalitetsforbedrende tiltak.

55-06 Studieprogramrapport for masterstudiet i rettsvitenskap 2005/2006 dl 200605482-1

Enstemmig vedtak:

Leder av studieutvalget får fullmakt til endelig godkjenning av studieprogramrapporten.

56-06 Klage over formelle feil dl 200605458-1

Enstemmig vedtak:

Kandidatens klage over formelle feil tas ikke til følge. Saken oversendes universitetets klagenemnd.

57-06 Søknad om dispensasjon fra studieplan DL 200602487-3

Enstemmig vedtak:

Studentens søknad avslås. Begrunnelsen fremgår av saksfremlegget.

58-06 Oppnevnelse av arbeidsgruppe for å utrede spørsmål i forbindelse med hjemmeeksamen mv. dl 200507250-8

Enstemmig vedtak:

Arbeidsgruppe

Følgende arbeidsgruppe opprettes:

· Amanuensis Stian Ørbeck Sørheim

· Stipendiat Markus Hoel Lie

Arbeidet til medlemmene godskrives i timeregnskapet etter medgått tid.

Oppgave / mandat

Semesteroppgave 1-3 avdeling:

· Utforme retningslinjer i forhold til hva som skal være med i den skriftlige begrunnelsen til studentene som leverer ny semesteroppgave, og eventuell veiledning utover dette for de som ikke får godkjent sin besvarelse. 

· Foreslå uttelling for de sensorene som skal gi ekstra veiledning .

Hjemmeeksamen:
· Utrede behovet for endringer av enkelte sider ved hjemmeeksamen. Her skaper den felles karakteren for skriftlig- og muntligprestasjonen problemer i klagerunden: klagekommisjonen får oppgitt felleskarakteren, men revurderer bare den skriftlige delen. Dette gir bl a den utilsikta virkningen at kandidater som har gjort det bra på skriftlig og dårlig på muntlig, ved å klage kan få fremtvunget ny muntlig (mens det ellers ikke er anledning til å klage over sensur av muntlig eksamen.

Generelt:

· Foreslå system for sensortilbakemeldinger til fakultetet

Tidsramme

Gruppa skal legge frem sitt arbeid innen 18 oktober 2006. 

59-06 Søknad om dispensasjon fra studieplanens punkt 8.2.6  DL 200604092-13

Enstemmig vedtak:

Leder får fullmakt til å avgjøre saken.

Tromsø, 28.09.2006

	Kristin Solberg.
	

	leder
	Kjersti Dahle

